ຜູ້ເສຍຊີວິດ ຍ້ອນອີໂບລາ ຢູ່ເຂດ ອາຟຣິກາ ຕາເວັນຕົກ ເພີ້ມຂຶ້ນເປັນ 1350 ຄົນແລ້ວ (ສະໄລດ໌/ວີດີໂອ)
​ຜູ້​​ເສຍ​ຊີວິດ​ ຍ້ອນ​ອີໂບລາ ໃນອາຟຣິກາຕາເວັນຕົກ ​ເພີ້​ມຂຶ້ນ​ເປັນ 1350 ຄົນ​ ຂະນະທີ່ໄລບີເຣຍ ຫ້າມເຂົ້າອອກ ຢູ່ໃນ 2 ເຂດ ຂອງນະຄອນຫຼວງ ເພື່ອປ້ອງກັນ ບໍ່ໃຫ້ເຊື້ອດັ່ງກ່າວລະບາດ.
· ອາຟຣິກາຕາເວັນຕົກ ໄດ້ເອົາຊີວິດຜູ້ຄົນຕື່ມອີກ 106 ຄົນ ເຮັດ ໃຫ້ຈຳນວນຜູ້ຄົນ ທີ່ເສຍຊີວິດ ຍ້ອນເຊື້ອໂຣກດັ່ງກ່າວ ເພີ້ມຂຶ້ນ ເປັນ 1350 ຄົນແລ້ວ ອົງການອະນາໄມໂລກແຈ້ງໂຕເລກໃໝ່ນີ້ໃຫ້ຮູ້ໃນວັນພຸດວານນີ້ ໃນຂະນະທີ່ ບັນດາເຈົ້າໜ້າທີ່ໃນໄລເບເຣຍປະກາດຫ້່າມບໍ່ໃຫ້ມີ ການເຂົ້າອອກ ຢູ່ໃນສອງເຂດຊານເມືອງ ຂອງນະຄອນຫລວງ ໃນຄວາມຫວັງເພື່ອຄວບຄຸມ ບໍ່ໃຫ້ເຊື້ອໄວຣັສດັ່ງກ່າວ ລະບາດ ອອກໄປອີກ ຕຳຫຼວດໄດ້ຍິງປືນແລະແກັສນ້ຳຕາ ເພື່ອຂັບໄລ່ພວກປະທ້ວງທີ່ ແກວ່ງກ້ອນຫິນໃຫ້ແຕກໜີໄປໃນເຂດ West Point ທີ່ພາກັນບໍ່ ພໍໃຈນຳການຕັນຖະໜົນຫົນທາງສາຍຕ່າງໆທີ່ເຂົ້າແລະອອກຄຸ້ມ ຂອງເຂົາເຈົ້ານັ້ນ ພວກທີ່ເຫັນເຫດການ ກ່າວວ່າ ຢ່າງໜ້ອຍປະ ຊາຊົນ 4 ຄົນໄດ້ຮັບບາດເຈັບ ໄລເບເຣຍ ເປັນບ່ອນທີ່ 90 ເປີເຊັນ ຂອງພວກຜູ້ຄົນເສຍຊີວິດ ໃໝ່ໆທີ່ທາງອົງການອະນາ ໄມໂລກແຈ້ງໃຫ້ຊາບກ່ຽວກັບໂຣກ ລະບາດດັ່ງ ກ່າວ ອົງການອະນາໄມໂລກ ຍັງແຈ້ງໃຫ້ຊາບເຊັ່ນກັນກ່ຽວກັບພວກ ທີ່ຕິດເຊື້ອອີໂບລາລາຍໃໝ່ຕື່ມອີກ 221 ຄົນ ເຮັດໃຫ້ຈຳນວນ ຂອງພວກທີ່ຕິດເຊື້ອອີໂບລາທັງໝົດ ໃນໄລເບເຣຍ ກີນີ ໄນຈີ ເຣຍ ແລະ Sierra Leone ເພີ້ມຂຶ້ນ ເກືອບຮອດ 2500 ຄົນ ແລ້ວ